AFRICAN SWINE FEVER (ASF) CHUNGCHANGA AIZAWL DC THUCHHUAH,"1278/2024-2025 Aizawl the 23rd July, 2024: African Swine Fever (ASF) laka Aizawl District mipuite kan lo him a, kan lo fimkhur nan leh hri leng zel tur ven nan vawk chungchangah inkhuahkhirhna thupek chhuah a lo ngai leh ta a. Chuvangin Er. Lalhriatpuia, MCS, District Magistrate & Deputy Commissioner, Aizawl District chuan Section 163 (1) BNSS, 2023 in thuneihna a pek angin, Aizawl District huam chhunga mipuite zawm turin a hnuaia mi ang hian thupek a chhuah :- Aizawl District chhungah ram dang (foreign) atanga vawk, vawksa leh vawksa atanga siam eitur chi reng reng lak luh khap tlat a ni. State dang leh district dang atangin vawk, vawksa leh vawksa atanga siam eitur reng reng lakluh khap tlat a ni. Vawk damlo reng reng talh leh hralh khap tlat a ni. Vawk damlo chu dah hran vat tur a ni. Vawk thi reng reng, bawlhhlawh paihna hmunah leh lui kawr remchangah paih mai mai loh tur a ni. Vawk thi reng reng thuk taka phum bo tur a ni. Vawk in leh a vel pawh disinfect vek tur a ni. Vawk damlo leh thi an awmin AH & Vety Department Official-te hnenah hriattir vat tur a ni. Aizawl District chhung khua leh khua emaw, veng leh veng emaw-a vawk inlakpawh tawn tur reng reng in vawk hrisel tha chauh lak tur a ni. 'Infec t ed A rea"" a puante atangin vawk lak luh leh lak chhuah khap tlat a ni. He thupek hi tih danglam a nih loh chuan thla hnih (2 months) chhung a huam anga, zawm lo te chu Section 223 BNS dan hmanga hrem an ni ang.",Dated: 23 rd Jul 24 4:26 PM,https://dipr.mizoram.gov.in/post/african-swine-fever-asf-chungchanga-aizawl-dc-thuchhuah